NaiveNeuron/SloPal huggingface dataset:
Blaha, Ľuboš, poslanec NR SR (2015-04-24):
Pán Uhliarik, aký toto malo zmysel, mi povedzte? Aký toto malo zmysel? Počúvalo vás päť kolegov z opozície. Päť. To celú opozíciu doteraz nezaujímalo, ako sa tvárili, že ich zaujímajú ľudia, zdravie a tak ďalej, tu po nás hulákali ešte pred týždňom, a teraz ich tu sedelo päť, keď ste sa vy postavili, aby ste riešili zdravotníctvo. Navyše vy, ktorý ste mali tú svoju čarovnú prezývku, a nie náhodou, by ste mali chodiť po kanáloch, a nehovoriť o zdravotníctve. Vy ste vpustili Pentu do zdravotníctva, vy ste urobili toľko nadpráce pre Pentu a vy dneska budete moralizovať? To je naozaj niečo neskutočné! A mňa mrzí ešte jedna vec, a politicky budem hovoriť. Nielen to, že teraz ste hovorili prejav, ktorý mal zaznieť na výbore, výbore pre zdravotníctvo, ale určite nie v pléne, ale navyše my sme ukázali politickú kultúru a vy päť minút na to, keď my ukážeme politickú kultúru, že stiahneme odvolávanie pána Figeľa, tak vy ďalej pokračujete v tomto nezmysle, ktorý podporuje päť poslancov opozície. Ďalej v tom pokračujete a ďalej prispievate k tomu, aby na Slovensku bolo viac nepokoja a viac nestability, namiesto toho, aby ste sa pokúsili o zmierenie. Naozaj všetci vieme, že toto už nemá žiaden zmysel. Žiaden zmysel. Absolútne žiaden zmysel. A vy sa tu postavíte a štyridsaťpäť minút tárate o veciach, ktoré ste vy zapríčinili. To je niečo neuveriteľné! (Reakcia z pléna.) Ale my tu budeme, pán kolega Poliačik. My tu budeme, my sme tu osemdesiati. A vy? Vás je to päť. To je niečo neskutočné. Päť. Čiže šesťdesiat ľudí z opozície má úplne na saláme zdravotníctvo pri schôdzi, ktorú ste sami zvolali. To je niečo tak absurdné, páni kolegovia! To je niečo tak absurdné, naozaj. Celá táto schôdza je výstrel do tmy. Výstrel do tmy. Vy ste nepovedali jeden jediný dôvod za celý váš prejav, prečo by mal odstúpiť pán minister Čislák. Jeden jediný dôvod. Výstrel do tmy. Hanbite sa!
Kollár, Boris, predseda NR SR (2023-03-22):
Prosím, prezentujme sa a hlasujeme. (Hlasovanie.) Prítomných 135 poslancov, za 96, proti 11, 28 sa zdržalo. Konštatujem, že Národná rada schválila navrhované uznesenie . Teraz nasleduje posledné hlasovanie, hlasovanie v druhom čítaní o vládnom návrhu zákona, ktorým sa mení a dopĺňa zákon č. 85/1990 Zb. o petičnom práve, tlač 1356, bod 41 schváleného programu. Dávam slovo spoločnému spravodajcovi z výboru pre ľudské práva a národnostné menšiny poslancovi Petrovi Pollákovi, aby hlasovanie uvádzal. Nech sa páči, máte slovo, pán poslanec. (Hlasovanie o vládnom návrhu zákona, ktorým sa mení a dopĺňa zákon č. 85/1990 Zb. o petičnom práve v znení neskorších predpisov a ktorým sa mení zákon č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov , tlač 1356.)
Laurenčík Milan, podpredseda NR SR (2021-02-05):
Pán poslanec, váš čas vypršal. (Povedané súbežne s poslancom.)
Kollár, Boris, predseda NR SR (2022-10-04):
Prosím, prezentujme sa a hlasujeme. (Hlasovanie.) Prítomných 139 poslancov, za 113, proti 20, zdržalo sa 5, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní . Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Majerský, František, poslanec NR SR (2023-10-25):
Sľubujem. (Potlesk.)
T. Cabaj, podpredseda NR SR: (2009-10-15):
Panie poslankyne, páni poslanci, vážená pani podpredsedníčka vlády, pani ministerka, konštatujem, že Národná rada Slovenskej republiky nevyslovila nedôveru podpredsedníčke vlády Slovenskej republiky Viere Petríkovej, poverenej riadením Ministerstva spravodlivosti Slovenskej republiky . Panie poslankyne, páni poslanci, pani podpredsedníčka vlády, pani ministerka, pán minister, ďakujem všetkým za účasť a vyhlasujem 41. schôdzu Národnej rady za skončenú. (Rokovanie 41. schôdze NR SR sa skončilo o 20.13 hodine.)
Glenda, Tibor, poslanec NR SR (2018-10-23):
Pán predsedajúci, hlasovali sme o bodoch zo spoločnej správy a o pozmeňujúcom a doplňujúcom návrhu. Dajte, prosím, hlasovať o tom, že prerokujeme návrh zákona v treťom čítaní ihneď.
Pčolinský, Peter, podpredseda NR SR (2023-06-28):
Pani poslankyňa Remišová.
Galko, Ľubomír, poslanec NR SR (2014-09-24):
Ďakujem pekne. Pán kolega Petrák, rád by som vám povedal, že vás je guľové do toho, čo a kedy sa tu predkladá. Vy tu beriete peniaze za to, aby ste naše návrhy zákonov prerokovávali. 80 % z vás je tu ako Alenka v ríši divov. Ani neviete, o čom rokujeme. Ocitli ste sa tu, ani neviete ako. A stláčate tu tlačidlá podľa toho, ako vám niekto ukáže. Tak nám láskavo nebráňte v tom, keď my chceme predkladať návrhy. Opakujem ešte raz, guľové vás do toho, čo a kedy predkladáme. Ja na rozdiel od vás pokladám za korektné, že kolegovia z KDH ten termín dali neskôr, ako sú tieto komunálne voľby. To je po prvé. Po druhé. Celé je zvrátené toto, aký postoj vy zaujímate, lebo presne tým spôsobom tu vaši kolegovia, ktorí sú aj primátormi alebo starostami, fungujú. Chodia tu za vašimi ministrami a snažia sa vylobovať pre svoje obce a pre svoje mestá nezaslúžené výhody. Ale čo potom tie ostatné mestá a ostatné obce, ktoré nemajú svojich primátorov ako poslancov Národnej rady? Veď tu je len 150 poslancov a tento stav treba jednoducho zmeniť. A čo sa týka tej poslednej pripomienky, pána kolegu Osuského, pán kolega Osuský momentálne reflektuje stav, ktorý je. A je uzrozumený s tým, že v najbližších voľbách v roku 2016 si vyberie, či bude poslancom Národnej rady alebo bude vicestarostom. Ja som zvedavý, či podporíte náš návrh, ktorý sme opakovane predložili, a bude prerokovaný. Dúfam, že ho zas nevyhodíte v októbri, kde ten návrh je podobný ako návrh poslancov KDH. Ale sú tam zahrnutí aj vicestarostovia, viceprimátori, vicežupani a vedúci orgánov štátnej správy. Ja som strašne zvedavý, či tento náš návrh podporíte. Ďakujem pekne.
B. Bugár, podpredseda NR SR: (2004-12-01):
Pani poslankyňa Angyalová, veľmi rýchlo začnite, lebo ďalší sa prihlásia s procedurálnym návrhom. Nech sa páči.
Petrák, Ľubomír, poslanec NR SR (2016-11-30):
Ďakujem pekne za slovo. Pán kolega, ja sa nestotožňujem s tými faktickými poznámkami, ktoré doteraz odzneli, je to úplne prirodzené, som z iného politického tábora. Ja chcem povedať, že považujeme vaše vystúpenie za výborné, analytické a pomenovanie problémov, kde je jasne vidieť, že ste boli aj vo vedení parlamentu a poznáte problémy z obidvoch strán barikády. Absolútne sa s vami stotožňujem, že v parlamente prevažuje hlboká neznalosť procesov a účelové prispôsobenie si faktov zo strany opozície pri výklade práv a povinností vyplývajúcich z rokovacieho poriadku. Absolútne sa stotožňujem s tým, čo ste povedali, že čím viac slobôd, tým sa má viac trvať na ich dodržiavaní. Ale toto v parlamente nikto nechce počúvať. Z úst kolegov veľmi často zaznieva, že obštrukcia sa preceňuje. Ale ja chcem poukázať na to, že obštrukcia má byť mimoriadny prostriedok a nie bežný prostriedok rokovania parlamentu, lebo obštrukcia nikdy nemôže viesť k efektívnemu riešeniu problémov v spoločnosti a parlament je tu na to, aby tieto problémy riešil a riešil ich efektívne. Je tu absolútna absencia politickej komunikácie. A vidíme to napríklad na faktoch, že nezaradení poslanci, jednotlivci, predkladajú návrhy ústavných zákonov bez potreby hľadania podpory na ich schválenie, pričom je všetkým dopredu jasné, že je potrebné na schválenie takéhoto zákona 90 hlasov, a niekedy nezmyselne o takýchto návrhoch rokujeme aj jeden deň. Je záujmom všetkých, nás všetkých, aby sa politická kultúra vrátila do parlamentu, a myslím si, že tak by sme mali postupovať aj v prípade schvaľovania rokovacieho poriadku.
Uhliarik, Ivan, poslanec NR SR (2013-10-24):
Ďakujem. Ja som, naopak, rád, že táto debata tu vznikla. Vrátim sa naspäť k vecnej podstate veci. Nechcem sa dotýkať žiadnych volieb, pretože myslím si, že to, čo tu dnes zaznelo, je naozaj dobrá vec, a verím tomu, že všetci by sme to podporili, aby sme túto schôdzu posunuli po VÚC-ke. Často, pán poslanec, predseda zdravotníckeho výboru, používate čiastkové informácie. Ja vám poviem aj to bé. V týchto všetkých troch bodoch, ktoré ste, pán poslanec Raši, povedali. Nedostatok krvi, krv sa odoberala na komerčné účely. Pozrite si do výnosov ministerstva zdravotníctva, kto podpisoval licenciu na prevádzkovanie košickej firmy, ktorá túto licenciu potom musela dostať, ako to správne povedal pán poslanec Raši. Podpísal to bývalý minister Richard Raši. Súhlas s vývozom týchto liekov, ktoré firma splnila, sa musí podpísať bez ohľadu na to, či by to bola terajšia ministerka Zvolenská, alebo Uhliarik, alebo ktokoľvek. Problémom je, že súhlas s vývozom týchto liekov už mala jedna súkromná firma, ktorá tiež sídli na východnom Slovensku a mala monopol. Otázka č. 2 alebo bod č. 2: štrajky zdravotníkov. My sme neváhali využiť extrémnu a krajnú situáciu, núdzový stav a povolanie lekárov z Čiech, aby sme ochránili život a zdravie ľudí. Tu dnes riešime úplný opak. A tretia vec: reexport liekov. Dnes bolo v Pravde, že Uhliarikov vzorec spôsobil, že nie sú onkologické lieky. Pán predseda, súčasný, zdravotníckeho výboru a bývalý minister Richard Raši, povedzte, kedy komisia pre farmakoekonomiku kategorizačnej komisie, odkedy tento vzorec sa používa na onkologické lieky? Ja vám poviem, páni poslanci, môžte si to overiť na ministerstve zdravotníctva.
Hrušovský, Pavol, podpredseda NR SR (2011-03-31):
Hlasujeme, páni poslanci, o návrhu uznesenia, ako ho predložila pani poslankyňa Lišková. (Hlasovanie.) 141 prítomných, 139 za, 2 nehlasovali. Národná rada návrh uznesenia na vyslovenie súhlasu s medzinárodnou zmluvou schválila. Poprosím teraz pána poslanca Krajkoviča, aby z poverenia zahraničného výboru predložil Národnej rade návrh uznesenia, ktorým Národná rada vyslovuje súhlas Národnej rady s Rámcovou dohodou medzi Európskou úniou a jej členskými štátmi na jednej strane a Kórejskou republikou na strane druhej . Tlač prerokovávame pod číslom 261. Nech sa páči, pán spoločný spravodajca.
P. Hrušovský, predseda NR SR: (2004-10-20):
(Hlasovanie.) 143 prítomných, 136 za, 3 proti, 4 sa zdržali. Návrh sme schválili.
Mikloš, Ivan, podpredseda vlády a minister financií SR (2011-11-30):
Ďakujem pekne. Vážený pán podpredseda, vážené panie poslankyne, páni poslanci, návrh zákona sa predkladá v súvislosti s implementáciou Smernice Rady o vzájomnej pomoci pri vymáhaní pohľadávok vyplývajúcich z daní, poplatkov a ďalších opatrení. Zmeny sa týkajú najmä rozšírenia vecného rozsahu zákona o medzinárodnej pomoci pri vymáhaní niektorých finančných pohľadávok a o zmene a doplnení niektorých zákonov na všetky dane, poplatky a clo vyberané na území členského štátu s vylúčením určitých skupín pohľadávok, ako sú napríklad príspevky sociálneho zabezpečenia, či sankcie ukladané na základe trestného stíhania. Implementáciou smernice sa pohľadávky budú vymáhať na základe jednotného exekučného titulu, ktorým je štandardný formulár, podkladom ktorého je exekučný titul vydaný členským štátom, na základe ktorého sa bude vykonávať exekúcia príslušnými orgánmi Slovenskej republiky. Týmto sa zabezpečí efektívnejší spôsob vymáhania bez povinnosti uznania tohto exekučného titulu súdmi Slovenskej republiky. Tiež sa precizujú podmienky, podľa ktorých je možné žiadosť príslušného orgánu členského štátu zamietnuť, a upravuje sa povinnosť informovania príslušných orgánov členských štátov o všetkých skutočnostiach, ktoré majú vplyv na vymáhanie. Predkladaný návrh zákona obsahuje aj zmeny súvisiace s realizáciou reformy daňovej a colnej správy. Ďakujem pekne.
Ďuriš Nicholsonová, Lucia, podpredsedníčka NR SR (2019-02-05):
V rozprave teraz vystúpi pán poslanec Heger za poslanecký klub OĽANO.
Paška, Pavol, predseda NR SR (2013-05-30):
Ďakujem pekne, pán poslanec. Boli ste jediný písomne prihlásený. Dávam možnosť sa prihlásiť do rozpravy ústne. Končím možnosť sa prihlásiť, šiesti páni poslanci. Pán poslanec Sulík, nech sa páči.
Glváč, Martin, podpredseda NR SR (2017-12-05):
Ďakujem. S reakciou pán minister.
Paška, Pavol, predseda NR SR (2013-09-04):
(Hlasovanie.) 145 prítomných, 144 bolo za, 1 sa zdržal. Schválili sme návrh uznesenia. Pani poslankyňa Hufková uvedie hlasovanie v treťom čítaní o uznesení k návrhu na vyslovenie súhlasu s Protokolom medzi Slovenskou a Poľskou republikou, ktorým sa mení Zmluva o zamedzení dvojakého zdanenia v odbore daní zpríjmov, tlač 641. (Hlasovanie o návrhu na vyslovenie súhlasu Národnej rady Slovenskej republiky s Protokolom medzi Slovenskou republikou a Poľskou republikou, ktorým sa mení Zmluva medzi Slovenskou republikou a Poľskou republikou o zamedzení dvojakého zdanenia v odbore daní z príjmov a z majetku, podpísaná vo Varšave 18. augusta 1994 , tlač 641.)
Číž, Miroslav, podpredseda NR SR (2015-06-17):
Ďakujem, pani poslankyňa. Otváram všeobecnú rozpravu. Písomnú prihlášku k tomuto návrhu zákona nemám. Pýtam sa preto, kto sa hlási do rozpravy ústne. Neregistrujem žiadneho pána poslanca. Vyhlasujem všeobecnú rozpravu za skončenú. Ďakujem pánovi navrhovateľovi, rovnako aj spravodajkyni a prerušujem rokovanie o tomto bode programu. (Reakcia z pléna.) Kolegyne máme desať minút. Pán poslanec Uhliarik, stíhame. Takže ďalším bodom programu, kolegyne, kolegovia, je prvé čítanie o návrhu poslanca Ivana Uhliarika na vydanie zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia, o úhradách za služby súvisiace s poskytovaním zdravotnej starostlivosti v znení neskorších predpisov a ktorými sa menia a dopĺňajú niektoré zákony, parlamentná tlač č. 1589, rozhodnutie predsedu na pridelenie výborom 1606. Máte slovo, pán poslanec, a uveďte tento návrh zákona. (Rokovanie o návrhu poslanca Národnej rady Slovenskej republiky Ivana Uhliarika na vydanie zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov a ktorým sa menia a dopĺňajú niektoré zákony , tlač 1589.)
Glváč, Martin, podpredseda NR SR (2019-09-25):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. Nie je tomu tak. Končím možnosť prihlásiť sa. Jedine pán navrhovateľ. Nech sa páči.
Jurinová, Erika, podpredsedníčka NR SR (2013-09-18):
Pán poslanec Poliačik.
Krajniak, Milan, minister práce, sociálnych vecí a rodiny SR (2022-11-10):
Vážený pán poslanec, podmienka, že matka nesmie mať staršie dieťa zverené do náhradnej starostlivosti, sa v príspevku pri narodení dieťaťa nachádza od 1. 1. 2009, to znamená vyše trinásť rokov, takmer štrnásť, odkedy sa príspevok pri narodení dieťaťa vo vyššej sume začal poskytovať aj na deti narodené z druhého a tretieho pôrodu. To znamená, vtedy sa to zaviedlo. Hlavným cieľom príspevku pri narodení dieťaťa je podpora rodín s deťmi. Zároveň je však dôležité, aby sa poskytované finančné prostriedky využívali v prospech rodín, a teda najmä v prospech tých detí na starostlivosť, o ktorých je to určené. Nedostatočná starostlivosť rodičov o staršie dieťa alebo deti, resp. nezáujem o spoluprácu s orgánom sociálnoprávnej ochrany detí na úpravu pomerov v rodine nevytvára predpoklad pre účelné využitie finančných prostriedkov určených na zabezpečenie potrieb novorodenca. Zjednodušene povedané, pán poslanec, myslím si, že úrady práce alebo orgány sociálnoprávnej ochrany detí považujú odobratie dieťaťa a jeho zverenie do náhradnej starostlivosti až za poslednú možnosť, keď sa to nedá vyriešiť inak. Ale ak sa to udeje, tak nie je asi účelné vyplácať tento príspevok, keď sa jeho použitie zjavne míňa účelu. Toto bol asi zámer toho, kto pred tými trinástimi rokmi túto právnu normu takýmto spôsobom formuloval. Myslím, pokiaľ sa nemýlim, že to bola pani ministerka práce Tomanová vtedajšia. A zatiaľ sme nenašli alebo zatiaľ sa nám zdá, že nie je dôvod túto prax meniť.
Kolesík, Andrej, poslanec NR SR (2010-10-14):
Pani ministerka, možno, že ten váš príbeh bol z tých dnešných príbehov najdojímavejší a možno je na ňom naozaj aj najviac pravdy, ale faktom je to, že vy a váš stranícky kolega , pán Mikloš, ste tieto byty dostali. A dostali ste ich za takých zvláštnych okolností. Budeme túto kauzu... (Prerušenie vystúpenia predsedajúcim.)
Glváč, Martin, podpredseda NR SR (2018-06-15):
Ďakujem. Prosím spoločného spravodajcu z ústavnoprávneho výboru poslanca Jozefa Ježíka, aby informoval Národnú radu o výsledku prerokovania správy vo výboroch. Nech sa páči.
Glváč, Martin, podpredseda NR SR (2017-06-14):
Ďakujem. Vyhlasujem rozpravu za skončenú. Pán navrhovateľ nie. Spravodajca nie. A termín hlasovania, pán spravodajca. Dnes o jedenástej. Preruším rokovanie o tomto bode programu. A ďalším bodom programu je prvé čítanie o návrhu poslancov Národnej rady Slovenskej republiky Ľubomíra Petráka, Igora Chomu a Edity Pfundtner na vydanie zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov . Návrh zákona je pod tlačou 573, návrh na jeho pridelenie na prerokovanie výborom je v rozhodnutí 579. Dávam slovo poslancovi Petrákovi, aby návrh zákona uviedol. Nech sa páči.
Lackovič, Marek, poslanec NR SR (2024-02-06):
Ďakujem pekne, pán predsedajúci. Pani kolegyňa, pani poslankyňa hovorila veľa o potrebe alebo nutnosti celospoločenskej zhody. Ale mrzí ma to a spomenul to aj pán bývalý minister Karas, ktorý je tu často spomínaný, že teda má alebo veľa z jeho nápadov, podnetov sa pretavilo do toho návrhu. Ale opak je pravdou, ktoré, o čom povedal už teda alebo o čom hovoril aj samotný pán Karas niekoľkokrát. A zdôraznil aj to, že keď už sa bavíme o tej spoločenskej zhode, tak nesmieme zabúdať na to, že takéto zákony by sa mali naozaj prijímať ak nie teda minimálne, minimálne ústavnou väčšinou, dokonca, dokonca sa hovorí o tom, že by sa mali prijímať jednomyseľne, aklamačne a podobne. Čiže naozaj, ak to prejde o jeden alebo dva, alebo tri hlasy, takáto veľká modifikácia týchto trestných kódexov, najväčšia za ostatných, neviem, či osemnásť alebo devätnásť rokov, tak vyšleme naozaj mimoriadne zlý signál aj do budúcnosti. A spomenula si aj o tom, že mnohí, spomenula si aj to, že mnohí, hlavne koaliční politickí predstavitelia hovoria o tom, že aj napríklad PS-ko sa tvári, že sa nič nestalo, a zaznelo to tu už dnes viackrát. Ale my dookola hovoríme hlavne o tom alebo hlavne aj to, že ak sa náhodou aj stala nejaká, nejaká nezákonnosť, tak predsa nemôžme ju napraviť ďalšou nezákonnosťou alebo ďalším nejakým veľmi pofidérnym spôsobom. Čiže veľmi, veľmi vecne a veľmi zodpovedne upozorňujeme na tie dôsledky, ktoré prijatie takéhoto prístupu a takéhoto zákona môže pre spoločnosť mať. Takže nepodceňujeme to, ale naozaj konštruktívne hovoríme o tom, že nemôžeme jednu nezákonnosť naprávať ďalšou. Ďakujem pekne.
Ďuriš Nicholsonová, Lucia, podpredsedníčka NR SR (2018-12-06):
Posledne písomne prihlásený do rozpravy je pán poslanec Janckulík, nech sa páči.
Brocka, Július, poslanec NR SR (2010-11-03):
Pán predseda, najprv budeme hlasovať o návrhu z rozpravy. Je to návrh pani poslankyne Vaľovej, aby sa nepokračovalo v rokovaní o tomto zákone, aby bol vrátený na prepracovanie. Dajte, prosím, hlasovať o tomto návrhu.
Pellegrini, Peter, predseda NR SR (2015-02-03):
Prezentujme sa a hlasujme o návrhu zákona v treťom čítaní ihneď. (Hlasovanie.) Prítomných 140 poslancov, za 85, zdržalo sa 55. Tento návrh sme schválili. Sme v treťom čítaní . Otváram preto rozpravu v rámci tretieho čítania. Končím možnosť prihlásiť sa do rozpravy a vyhlasujem rozpravu za skončenú. Pán spravodajca.
Glváč, Martin, podpredseda NR SR (2018-10-18):
S faktickými poznámkami traja poslanci. Končím možnosť prihlásiť sa. Pán poslanec Heger, nech sa páči.
Pellegrini, Peter, predseda NR SR (2015-05-06):
Prezentujme sa a hlasujme o návrhu zákona ako o celku s odporúčaním gestorského výboru schváliť. (Hlasovanie.) Prítomných 130 poslancov, za hlasovalo 78, proti boli 6, zdržalo sa 46 poslancov. Konštatujem, že sme schválili vládny návrh novely zákona č. 431/2002 Z. z. o účtovníctve. Pristúpime k hlasovaniu o bode 19 programu. Je to prvé čítanie o vládnom návrhu zákona, ktorým sa mení a dopĺňa Trestný zákon, tlač 1459. Dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Ottovi Briximu, aby hlasovanie uviedol. Nech sa páči, pán spravodajca. (Hlasovanie o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a o zmene a doplnení niektorých zákonov , tlač 1459.)
Číž, Miroslav, podpredseda NR SR (2015-09-23):
Ďakujem pán spravodajca. Otváram všeobecnú rozpravu. Písomnú prihlášku do rozpravy nemám. Pýtam sa opäť, kto sa hlási do rozpravy ústne. Neregistrujem žiadneho pána poslanca, takže vyhlasujem všeobecnú rozpravu za skončenú. Prerušujem rokovanie o tomto bode. Teraz budeme pokračovať prvým čítaním o vládnom návrhu zákona o alternatívnom riešení spotrebiteľských sporov a o doplnení niektorých zákonov (tlač 1716). Návrh na jeho pridelenie na prerokovanie výborom v rozhodnutí č. 1695. Opäť máte slovo, pán minister, a tento vládny návrh zákona uveďte. (Rokovanie o vládnom návrhu zákona o alternatívnom riešení spotrebiteľských sporov a o zmene a doplnení niektorých zákonov , tlač 1716.)
P. Paška, predseda NR SR: (2008-05-15):
(Hlasovanie.) 139 prítomných, všetci boli za. Návrh sme pridelili výborom a určili lehotu na prerokovanie. Teraz pán poslanec Vestenický uvedie v druhom čítaní hlasovanie o vládnom návrhu, ktorým sa mení zákon č. 215/2002 Z. z. o elektronickom podpise a o zmene a doplnení niektorých zákonov v znení neskorších predpisov a o doplnení niektorých zákonov . Je to tlač 527.
Kollár, Boris, predseda NR SR (2022-06-23):
Dávam slovo spravodajcovi, ktorého určil navrhnutý gestorský výbor pre sociálne veci, pánovi poslancovi Milanovi Mazurekovi. Nech sa páči, máte slovo.
Sulík, Richard, poslanec NR SR (2012-10-18):
Ďakujem pekne. No znie to, samozrejme, veľmi dojemne. Aj to určite je, keď politici sa snažia diktovať ľuďom, ako majú žiť. Určite je veľký problém s tými hazardnými hrami niekde v Lomničke, tomu verím, len otázka je, či teraz musíme to zakázať úplne všetkým len preto, lebo v Lomničke alebo v iných obciach alebo osadách je s tým problém. Tak potom keď najbližšie niekoho zabije padajúca zo strechy domu tehla, teda respektíve škridla, tak potom možno tu pán spravodlivý minister navrhne, aby sme tu všetci behali s obandážovanými hlavami. Jednoducho štát nedokáže zabrániť všetkej bolesti a všetkému utrpeniu. A keď to robí, tak veľakrát má to toľko nežiadúcich účinkov, že aj tieto treba zvážiť. Mne sa práve tá myšlienka s tým miestnym referendom pozdáva, i keď, áno, možnože to môže veľakrát stroskotať na tom 50-percentnom kvóre. Ale potom stojí za úvahu, či by nestálo za to, zrušiť toto kvórum a potom o tom, či majú alebo nemajú niekde byť nejaké automaty hazardné v nejakej obci postavené, no tak pôjde tých 10 – 15 %, ako to Igor Matovič tu odhadol, sa vyjadriť, či to chcú alebo nechcú. A bolo by to tak oveľa korektnejšie. Navyše, to riziko za zrušenia kvóra je pri obciach ďaleko menšie, lebo sú tu nadriadené autority, ktoré by dokázali nejako, keby sa odhlasovala nejaká úplná, ale úplná hlúposť, to pomerne rýchlo napraviť. Preto dávam na zváženie, či by nestálo za to, aby tie obce naozaj mohli účinne rozhodnúť, zrušiť to kvórum potrebné pre referendum. Ďakujem. Mám na mysli v obciach referendum, iba to, hej.
Sulík, Richard, predseda NR SR (2011-09-13):
Páni poslanci, panie poslankyne, hlasujte, prosím, teraz. Pripomínam, že na vyslovenie nedôvery je potrebný súhlas 76 poslancov. (Hlasovanie.) Prítomných 147 poslancov, hlasovalo 69 za, 78 proti. Národná rada nevyslovila nedôveru predsedníčke vlády Slovenskej republiky Ivete Radičovej. Ďakujem za účasť a vyhlasujem 23. schôdzu za skončenú. (Potlesk.) Panie poslankyne, páni poslanci, čo sa týka ďalšieho pokračovania 22. schôdze, chcem sa spýtať, či je všeobecný súhlas s tým, že začneme o 13.00 hodine a skončíme o 19.00 hodine. (Reakcie z pléna: „Áno. Nie.“) Dobre. Ďalší návrh je začať normálne ako sa pôvodne predpokladalo o 9.00 hodine. (Reakcie z pléna: „Áno. Nie.“) Dobre, páni poslanci, poslankyne, posadajte si, prosím vás, a musíme si to odhlasovať, aby sme sa teda dohodli. (Ruch v sále.) Je program. Dobre. Takže takto, keď sa nedohodneme na ničom inom, začíname o 9.00 hod. ráno. A teraz dám hlasovať o tom, či začneme o 13.00 hod. dnes. Takže prosím, hlasujte teraz o tom, či v stredu začne schôdza o 13.00 hod. a bude pokračovať do 19.00 hod. (Ruch v sále.) (Hlasovanie.) Zo 134 poslancov hlasovalo 53 za, 74 proti, 4 sa zdržali, 3 nehlasovali. Z toho vyplýva, ďalší deň, ďalší rokovací deň 22. schôdze začína o 9.00 hod. ráno, to je o dve a pol hodiny. Ďakujem vám. Pani poslankyňa Sabolová má procedurálny návrh.
Brocka, Július, poslanec NR SR (2010-10-13):
Odporúčam prideliť návrh zákona v druhom čítaní na prerokovanie výborom: ústavnoprávnemu výboru, Výboru Národnej rady pre financie a rozpočet, Výboru Národnej rady pre ľudské práva a národnostné menšiny a Výboru Národnej rady Slovenskej republiky pre sociálne veci. Za gestorský výbor navrhujem Výbor Národnej rady Slovenskej republiky pre sociálne veci, pričom odporúčam, aby ho prerokovali výbory, ktorým bude návrh zákona pridelený, v termíne do 24. novembra 2010 a gestorský výbor v termíne do 26. novembra 2010.
Kremský, Peter, poslanec NR SR (2021-09-16):
Ďakujem, pán predseda. Prosím, aby ste dali hlasovať o tom, že o návrhu troch poslaneckých klubov, OĽANO, SME RODINA a SaS, aby sa prerokovanie bodu 13 posunulo a termínovalo na 28. 9. o 9. hodine po bode 35.
Blaha, Ľuboš, podpredseda NR SR (2023-12-20):
Ďakujem, pani predsedníčka, poprosím vás, aby ste zaujali miesto pre navrhovateľov. Poprosím teraz spoločného spravodajcu z výboru pre zdravotníctvo poslanca Karola Janasa, aby podal správu o výsledku prerokovania materiálu vo výboroch. Nech sa páči, pán poslanec.
D. Jarjabek, poslanec: ():
I. Presperín, podpredseda NR SR: Ďalej v rozprave vystúpi pani poslankyňa Tóthová, bude odpovedať. Nech sa páči.
Bugár, Béla, podpredseda NR SR (2011-11-29):
Pán poslanec, ak budete urážať, nechám vypnúť váš mikrofón.
B. Bugár, podpredseda NR SR: (2002-02-21):
(Hlasovanie.) Prítomných 87 poslancov, za návrh hlasovalo 83, zdržali sa 2, nehlasovali 2. Konštatujem, že návrhy zo spoločnej správy sme schválili. Pán poslanec, môžeme pokračovať? L. Pittner, poslanec: Áno, pán predsedajúci. Poverením ústavnoprávneho výboru na predloženie predmetného návrhu podľa § 81 ods. 2, 83, 84 a 86 zákona som bol poverený, aby som ako spoločný spravodajca informoval o výsledku rokovania a tak ďalej, a zároveň, aby som predložil tento návrh zákona do tretieho čítania.
Hrnčiar, Andrej, podpredseda NR SR (2017-10-10):
Pán poslanec Suchánek.
P. Hrušovský, podpredseda NR SR: (2001-10-30):
O. Keltošová, poslankyňa: Ďakujem za slovo, pán predsedajúci. Chcela by som sa vrátiť k tej časti vystúpenia pána poslanca Baca, ktorý hovoril o tom, že vlastne ide tu o určitú snahu o centralizáciu financií a centralizáciu kontroly pod jeden rezort. Musím priznať úprimne, že aj za minulých vlád, ktorých som bola členkou, vždy tu bola tendencia ministrov financií centralizovať financie do svojich rúk, do svojho rezortu a my sme sa proti tomu vtedy veľmi bránili. Za rezort, ktorý som riadila, môžem povedať len toľko, že úspešne sme v roku 1993 odštátnili fondy - dôchodkový, nemocenský aj fond zamestnanosti. Bohužiaľ, tieto ostatné štátne fondy zostali v tej podobe, v akej boli. Ale chcem, pani ministerka, jednu odpoveď na otázku, ktorá súvisí s tým, že vzniknú zvýšené požiadavky na štátny rozpočet v roku 2002 práve v súvislosti s transformáciou štátnych fondov. Ide tam o to, že tých 89 pracovníkov by malo pracovať potom v spolupráci so Svetovou bankou na projekte riadenia verejných financií v spolupráci so Svetovou bankou? Bude tých 89 ľudí platiť Svetová banka? A druhá moja otázka je, prečo nemôžu zostať štátne fondy v tej podobe, v akej sú, keď napríklad projekt správy sociálnych dávok, to sú práve tie odštátnené fondy, o ktorých som hovorila, tak tento projekt správy sociálnych dávok je takisto financovaný v spolupráci so Svetovou bankou a Svetová banka nemá výhrady voči fondom, ktoré sú mimo dosahu ministerstva financií. Čiže nechápem celkom logiku, prečo štátne fondy by sa mali dostať pod ministerstvo financií a prečo Svetová banka nenamieta spoluprácu v oddelených kapitolách s jednotlivými fondmi Sociálnej poisťovne a Národného úradu práce. Ďakujem.
Ledecký, Vladimír, poslanec NR SR (2021-12-02):
Chcem oznámiť členom sociálneho výboru, že na 12.30 som zvolal mimoriadny výbor pre vážne medializované podozrenia z neoprávneného konania poslankyne Kataríny Hatrákovej. Je podozrenie, že zneužila svoje postavenie pod zásterkou poslaneckého prieskumu, preto, prosím, aby sa ho vážne všetci zúčastnili.
Zemanová, Anna, poslankyňa NR SR (2023-05-18):
Pán Tomáš, vaše vyjadrenie beriem ako istú formu ospravedlnenia a prijímam. Budem rada, keď už vlastne sa k tejto téme nebudeme vracať, lebo naozaj nebolo by to úplne korektné. Ďakujem.
P. Hrušovský, predseda NR SR: (2005-03-17):
Páni ministri, teraz by som vás chcel poprosiť, aby ste odpovedali na otázky pánov poslancov v poradí tak, ako boli vyžrebované a položené. Najskôr poprosím pána ministra Fronca, aby odpovedal na otázku pána poslanca Krajčiho, ktorý sa vás pýta: „Dôvodom na spoplatnenie školstva je údajne skvalitnenie štúdia. Vysvetlite, ako spoplatnenie štúdia skvalitní prácu VŠ pedagóga? Respektíve znamená tento výklad, že v súčasnosti sú na VŠ nekvalitní pedagógovia?“ Nech sa páči, pán minister.
Pellegrini, Peter, predseda NR SR (2015-06-30):
Pán poslanec Zajac.
Bugár, Béla, podpredseda NR SR (2011-12-02):
Ďakujem, pán poslanec. Ďalej v rozprave vystúpi spravodajca pán poslanec Přidal, nech sa páči.
Laurenčík, Milan, podpredseda NR SR (2021-11-12):
Pán poslanec Marek Kotleba.
Kollár, Boris, predseda NR SR (2021-05-11):
Dajte čas, prosím, nový, náhradný pani poslankyni Vaľovej.
Vašečka, Richard, poslanec NR SR (2024-01-24):
Ďakujem pekne za slovo, pán predsedajúci. Pán poslanec, hovoril k návrhu na skrátené legislatívne konanie. Ja by som si dovolil znova pripomenúť to, že takto sa to nerobí, že ten čas na zaobchádzanie s takými inštitúciami, ako je napríklad Úrad špeciálnej prokuratúry, tak má vyzerať inak. Tak to vyzeralo v roku 2002, keď bol zámer zriadiť ho, 11. decembra dala vláda úlohu ministerstvu spravodlivosti, že do 31. 3. 2003 má pripraviť zákon. V roku 2003 ministerstvo to splnilo už 25. februára, teda s mesačným predstihom malo pripravený zákon, predložilo ho do MPK, 14. marca bol koniec MPK a potom nasledovalo, nasledovalo pripomienkové konanie, rozporové konanie. O vyše dva mesiace, 28. mája ho schválila vláda na svojom zasadnutí a o dva dni ho doručila do Národnej rady Slovenskej republiky. Tam mali poslanci čas si to naštudovať a viac ako o mesiac, 2. júla bol prerokovaný a odhlasovaný v prvom čítaní. Po letnej prestávke, keď bol znova čas, kto chcel si mohol študovať, tak od 27. augusta do 8. septembra 2003 zasadali výbory k tejto téme a potom až 21. októbra bola v druhom a treťom čítaní schválená táto novela, 25. 11. 2003 bola schválená, teda bola uverejnená v Zbierke zákonov a až od 1. septembra 2004 začala reálne pôsobiť, takmer dva roky. Vy, keby sme vám to dovolili, by ste to chceli sfúknuť za pár dní, ešte pred Vianocami. Nie, takto sa to nerobí, bolo by lepšie keby ste to zastavili a dali do normálneho riadneho procesu, ako keď vznikal Úrad špeciálnej prokuratúry, bolo by to najlepšie pre všetkých.
P. Paška, predseda NR SR: (2007-10-23):
Nech sa páči, pán podpredseda vlády, zaujmite stanovisko.
Kolíková, Mária, ministerka spravodlivosti SR (2020-11-26):
Materiál zatiaľ nie je v medzirezortnom pripo... v medzirezortnom pripomienkovom konaní, to znamená, že samostatný materiál, ktorý bude súvisieť s tým, ako sa bude implementovať súdna mapa, ešte len pôjde do legislatívneho procesu. Plánujeme to urobiť v najbližších dňoch. Samozrejme, že celý proces diskusie, ktorý súvisí s tým, že takýto materiál pôjde ďalej do, do procesu, bude zachovaný. Ja, samozrejme, rátam s tým, že aj ktorýkoľvek poslanecký klub sa chce dozvedieť viac o súdnej mape, ja som pripravená sa o tom rozprávať už teraz. Smerom k prokuratúre by som povedala, že áno, ja som odsledovala tieto otázky aj odpovede, myslím, že je to veľa nedorozumení, ktoré, ktoré boli aj v tých odpovediach, čo nás, samozrejme, mrzí, že sformovali odpovede bez toho možno, aby bola úplná znalosť aj toho návrhu. Takže treba povedať, že určite asi nemožno očakávať, že súdy, ktoré nebudú sídelné, že to prijmú s podporou. Ako to, to ako (ruch v sále a zaznievanie gongu) samé, si myslím, že je jasné. To, čo jasné je, že tá špecializácia sudcov, či už na prvej, alebo na druhej úrovni súdov vyžaduje zväčšenie obvodov, je jednoznačná. To znamená, že bez toho, aby sme tu mali súdy, ktoré už nebudú tými sídelnými, sa reforma urobiť nedá, a nemôžme posunúť justíciu ďalej. To tak jednoducho je. Ja si, samozrejme, všetky vyjadrenia z tých súdov, ktoré nebudú sídelné, budem, dôsledne ich vyhodnotím, ale bez toho to, jednoducho sa tá reforma udiať nedá. Čo sa týka prokuratúr, tak prokuratúry samotné, tak ako sú organizované, sú v rukách generálneho prokurátora, takže bude na generálnom prokurátorovi, čo uzná za vhodné, akým spôsobom bude potrebné reagovať potom na zmeny. Treba povedať, že my zachovávame aj pracoviská súčasných krajských súdov, takže tam je obrovský priestor do budúcna aj v rámci tej efektívnosti, prípadných, prípadnej potreby pojednávaní, napríklad na tých odvolacích súdoch, keď sa bavíme o tých troch. Ale to, že by sme mali mať väčšie obvody pre odvolacie súdy, to je tiež jednoznačné. Ako to nie je, akože v tomto to nie je nejaký, nejaká nová informácia pre nikoho, kto proste pracuje v súdnictve, že tie odvolacie súdy musia mať väčšie obvody. Takže prokuratúra, bude na nej, akým spôsobom na to zareaguje, tá organizácia je absolútne v rukách generálneho prokurátora, ja to nechávam na ňom. A keďže generálneho prokurátora zatiaľ nemáme, nemám s kým o tom rokovať. Takže ja, samozrejme, veľmi rada, by som s ním mala čo najskôr stretnutie a bližšie sme sa rozprávali o podrobnostiach, každopádne tá právna úprava implementácie, to nechá v úplnosti v rukách generálneho prokurátora. Takže ako bude chcieť on zorganizovať prokuratúru, bude úplne na ňom. Nech sa páči.
Pčolinský, Peter, podpredseda NR SR (2023-06-27):
Uznesenie.
Sopko, Miroslav, poslanec NR SR (2017-11-30):
Vážený pán predsedajúci, vážená pani predkladateľka, ctené pani poslankyne, vážení poslanci, milí hostia. (Prerušenie vystúpenia predsedajúcim.)
Paška, Pavol, predseda NR SR (2014-07-09):
... kolegyne, kolegovia, spravodajca riadi hlasovanie. Určil, že nebol návrh prednesený v súlade so zákonom. (Reakcia spravodajkyne: Nebol.) Máte právo na námietku, pán poslanec. Budem hlasovať o vašej námietke. Namietate? Dobre, hlasujeme o námietke pána poslanca Csicsaia. Pán poslanec, ja sa pozriem do zápisu. Dobre? (Hlasovanie.) 140 prítomných, 58 za, 52 proti, 27 sa zdržalo, 3 nehlasovali. Námietku sme neschválili. Pani spravodajkyňa, ja len pre poriadok, na chvíľu vás poprosím o prestávku, ja sa pozriem, dobre, na záznam. (Odchod predsedu Pašku zo sály, krátka prestávka.) (Po prestávke.)
Vážny, Ľubomír, podpredseda vlády SR pre investície (2015-05-21):
Len dokončím jednu vetu.
Kéry, Marián, poslanec NR SR (2015-09-22):
Dobré ráno všetkým. Vážená pani predsedajúca, vážený pán minister, panie poslankyne, páni poslanci, Zahraničný výbor Národnej rady ma uznesením č. 152 určil za spravodajcu k vládnemu návrhu zákona o rozvojovej spolupráci a o zmene a doplnení niektorých zákonov. Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálnoprávnej stránky náležitosti uvedené v §§ 67 a 68 zákona Národnej rady č. 350/1996 Z. z. o rokovacom poriadku Národnej rady v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona, o súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná, zákonmi a súčasne je v súlade s právom Európskej únie. Osobitná časť dôvodovej správy obsahuje odôvodnenie jednotlivých ustanovení návrhu. Súčasťou je doložka vybraných vplyvov a doložka zlučiteľnosti s právom Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 5. augusta 2015 č. 1671 a podľa § 71 rokovacieho poriadku Národnej rady navrhujem, aby návrh zákona prerokovali výbory: ústavnoprávny výbor, výbor pre financie a rozpočet, výbor pre verejnú správu a regionálny rozvoj a Zahraničný výbor Národnej rady Slovenskej republiky. Za gestorský výbor navrhujem Zahraničný výbor Národnej rady. Odporúčam, aby výbory predmetný návrh zákona prerokovali v druhom čítaní do 9. novembra a gestorský výbor do 10. novembra 2015. Pani predsedajúca, otvorte, prosím, všeobecnú rozpravu.
Karahuta, Jaroslav, poslanec NR SR (2020-04-20):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom, Ústavnoprávnemu výboru Národnej rady a výboru pre pôdohospodárstvo a životné prostredie. Ďalej, aby za gestorský výbor určila hlasovaním Výbor Národnej rady pre pôdohospodárstvo a životné prostredie, aby predmetný návrh zákona prerokovali do 21. 4. 2020.
J. Vaľová, poslankyňa: (2007-12-05):
Ešte raz chcem povedať, že tento návrh vyšiel z dohody tripartitnej skupiny v Hospodárskej rade, ako spomenula pani ministerka, takže nie je mu čo vyčítať. Dovoľte mi, pani spravodajkyňa a pani ministerka, aby som dala pozmeňujúci návrh k vládnemu návrhu zákona o minimálnej mzde, k tlači 437, a to nasledovne: Vládny návrh zákona o minimálnej mzde sa mení takto: v § 9 ods. 3 sa slová „1. januára“ nahrádzajú slovami „1. februára“. Po druhé, v § 11 sa slová „1. januára“ nahrádzajú slovami „1. februára“". Máte to odôvodnené v správe. A toto zohľadňuje priebeh legislatívneho procesu, kde je potrebné dodržať lehoty stanovené podľa § 87. Ďakujem veľmi pekne.
P. Frešo, poslanec: (2007-10-18):
K pánu Pelegrinimu. Ja som hovoril o právach občanov a o dopade ...
Suja, Miroslav, poslanec NR SR (2021-12-07):
Ďakujem za slovo. Janči, ja som ťa vždy bral ako jedného z najinteligentnejších športovcov, ktorí sú tu, a za tým si stojím. Verím, že si to musel mať ťažké. A som rád, že si sa rozhodol, ako si sa rozhodol. Za vojnu v koalícii môže Igor Matovič vo veľkej miere nie úplne sám, ale vo veľkej miere môže on. Áno, s tým súhlasím. Ja by som sa chcel len spýtať, či si vychádzal z nejakých dát alebo prieskumov, že po rôznych protestoch zomrelo niekoľko ľudí z toho dôvodu, že sa zúčastnili na týchto protestoch. Ja si myslím, že približne rovnaký počet tu zomiera v určitých obdobiach aj pred konaním týchto protestov, aj po tých protestoch, takže ja si myslím, že neni nejaký vedecký dôkaz, že, áno, zrazu tri týždne po tom, ja neviem, 300-, 400-, 500-percentný nárast je kvôli tomu, že títo konkrétni ľudia, ktorí zomreli, sa zúčastnili protestov. Také, si myslím, že neexistuje. Čo sa týka tých šiestich nápadov, no, s tým absolútne súhlasím. To boli scestné nápady a som rád, že ty ako bývalý člen pročkovcov, aj keď teba som za pročkovcov nikdy nepovažoval, si na to prišiel. A čo sa týka Igora Matoviča, že on prichádza s nápadmi. Však to veľakrát aj minister povedal, že počkáme, čo bude do rána a s čím príde Igor. No to, čo sa on do rána rozhodne, tam sú tí jeho odborníci a tí jeho poradcovia. A keď sa ho na to novinári pýtali, tak jednoducho povedal, vyfičali. Áno, vyfičali mu z hlavy, ale fyzicky nikdy neboli. To som rád, že si na to poukázal, lebo tie mená tu nikdy nepadli. On nepotrebuje poradcov, lebo tí poradcovia by mohli mať niekedy iný názor, ako on má svoj vlastný, a on iný názor ako svoj vlastný neberie na vedomie, absolútne si ho nevšíma. Takže toto je veľký problém. Možno mal niekedy dobré myšlienky – ale výsledok? Výsledok je strašidelný. A o to je to horšie, že strašidelný pre celé Slovensko.
T. Cabaj, podpredseda NR SR: (2009-09-08):
Otváram všeobecnú rozpravu. Opäť konštatujem, že do rozpravy sa písomne nikto neprihlásil. Má niekto záujem sa prihlásiť do rozpravy ústne? Nikto sa do rozpravy nehlási, preto končím možnosť prihlásiť sa do rozpravy. Zároveň vyhlasujem rozpravu za skončenú. Pán minister nemá záujem v záverečnom slove vystúpiť, preto prerušujem rokovanie o tomto bode programu. Ďalej nasleduje prvé čítanie o vládnom návrhu zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov . Vládny návrh zákona je pod tlačou 1190. Návrh na jeho pridelenie na prerokovanie výborom je v rozhodnutí 1224. Pán minister, opäť máte slovo, nech sa páči, uveďte vládny návrh zákona.
Kaliňák, Robert, podpredseda vlády a minister vnútra SR (2014-12-12):
Dobrý deň. Vážený pán predseda, vážené dámy poslankyne, páni poslanci, pán navrhovateľ, pán spravodajca, milí kolegovia z vlády, dovoľte, aby som predniesol stanovisko vlády. V tomto vystúpení budem teda iba citovať stručne uznesenie vlády. Ešte predtým ale si dovolím povedať, že, pán navrhovateľ, je takou zaujímavosťou, že váš návrh podpísalo 47 poslancov, ak som, 46 poslancov, ak som dobre počul, a z celej opozície tu sedí 25, 26 ľudí, čo svedčí o tom, že asi teda netrpíte veľkou podporou tohto návrhu, a svedčí to o tom, že ten návrh je vyslovene politickým, snahou o určitú prezentáciu svojich názorov a na to používate ústavné spôsoby, diskusie v tomto parlamente, čo je nezvyklé. V každom prípade teda dovoľte, aby som predniesol (reakcie z pléna) návrh... (Prerušenie vystúpenia predsedajúcim.)
Pročko, Jozef, poslanec NR SR (2020-07-09):
Ďakujem. Moji kolegovia už vám povedali, pán Kotleba, veľmi dobré argumenty. Banky sú dôležitá naozaj... (Ruch v sále a zaznievanie gongu.) Niečo pán Galis dôležité musí vyriešiť, prepáčte, sekunda. (Zaznievanie gongu.) Dobre. Ďakujem, pán Galis, super. Niečo, asi futbal bude učiť poslankyne. Môžem? Ďakujem. Takže môžte mi vrátiť čas, prosím?
Kollár, Boris, predseda NR SR (2022-03-17):
Prosím, prezentujme sa a hlasujeme. (Hlasovanie.) Prítomných 130 poslancov, za 54, proti 58, zdržalo sa 17, nehlasoval 1. Uvedený návrh sme neschválili.
Žiga, Peter, podpredseda NR SR (2023-11-22):
Pán poslanec Ferenčák.
Blanár, Juraj, podpredseda NR SR (2023-05-03):
Ďakujem, pán minister. Vidím, že už pani spoločná spravodajkyňa poslankyňa Eva Horváthová je pripravená, aby v zastúpení výboru pre zdravotníctvo informovala Národnú radu o výsledku rokovania výborov o tomto návrhu zákona a odôvodnila návrh a stanovisko v gestorskom výbore. Nech sa páči, pani spoločná spravodajkyňa.
Cmorej, Peter, poslanec NR SR (2021-11-11):
Pán predsedajúci, dajte, prosím, hlasovať o pozmeňujúcom návrhu pani poslankyne Bittó Cigánikovej, o bode 1. Tu ide o predĺženie poskytovania núdzového bývania, kolegovia.
Poliačik, Martin, poslanec NR SR (2018-12-13):
Ďakujem, Ondrej, za tvoje vystúpenie. Ja sa obávam, že sa stane jedna z dvoch vecí, buď tento zákon skončí na Ústavnom súde a prehrá, alebo bude voči Slovensku konané konanie zo strany Európskej komisie a prehráme. A bez ohľadu na to, aj čo teraz hovoril kolega Baláž, aj čo odznievalo predtým, treba pripomenúť, že tam, kde sú nelineárne hranice v zákone, lebo aj tak sa dajú nastaviť, tak musia byť na základe nejakého objektívneho, merateľného a dobrého kritéria, čo je presne tá podmienka, ktorú tento zákon po prijatí toho pozmeňujúceho návrhu teda nespĺňa, a tým pádom vlastne vnáša diskrimináciu a nerovnosť do trhového prostredia, kde táto nemá čo robiť a na základe toho zrejme Slovenská republika bude postihnutá. Obávam sa, že po tom, čo bol predseda parlamentu ako predseda SNS usvedčený z toho, že je plagiátor, po tom, čo na ministerstve obrany už sa venujeme viacej kšeftom a rušíme prípravu a odsúhlasenie poriadnej bezpečnostnej stratégie len kvôli tomu, aby sme sa podlizovali Rusku, po tom, čo nám reálne zmizla zo sveta ministerka školstva, ktorá nič nerobí, nedokáže ani urovnať jeden hlúpy spor s SAV, z ktorej vzišla, tak máme ďalší prúser presne z dielne tej istej strany. Nič dobré sa od nich nedočkáme. Jediné, čo v budúcnosti budeme musieť všetci hasiť, sú škody, ktoré táto strana práve teraz pácha. A ja už sa veľmi teším, pán predseda parlamentu, kedy vás vystriedame.
Glváč, Martin, podpredseda NR SR (2018-05-10):
Ďakujem. Spravodajca? Nie. Prerušujem rokovanie o tomto bode programu. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 137/2010 Z. z. o ovzduší v znení neskorších predpisov a ktorým sa menia a dopĺňajú niektoré zákony . Vládny návrh zákona má parlamentnú tlač 939, návrh na jeho pridelenie na prerokovanie výborom je v rozhodnutí č. 992. Nech sa páči, pán minister, uveďte v krátkosti tento návrh zákona.
Grečková, Lea, poslankyňa NR SR (2013-05-29):
Pán predseda, prosím, dajte hlasovať o tom, že Národná rada Slovenskej republiky v súlade s vaším rozhodnutím prideľuje predložený návrh zákona na prerokovanie ústavnoprávnemu výboru, výboru pre financie a rozpočet a výboru pre hospodárske záležitosti a aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a že určené výbory návrh zákona prerokujú v druhom čítaní vo výboroch do 30 dní a v gestorskom výbore do 32 dní od jeho prerokovania v Národnej rade v prvom čítaní.
M. Hort, podpredseda NR SR: (2007-05-17):
Skôr ako prikročíme k ďalšiemu bodu, vážené kolegyne, kolegovia, chcem vás informovať, že po dohode vo vedení Národnej rady vzhľadom na prebiehajúce rokovanie so zástupcami čínskeho parlamentu na pôde Národnej rady za účasti všetkých ostatných členov vedenia bude sa hlasovanie, ktoré by malo byť o 11.00 hod., konať o 11.15 hod. To je informácia pre vás, aby ste vedeli, kedy začneme hlasovať dopoludnia, čiže o 11.15 hod. bude hlasovanie, dovtedy budeme pokračovať v rokovaní. Ďalším bodom je druhé čítanie o vládnom návrhu zákona, ktorým sa mení a dopĺňa zákon č. 193/2005 Z. z. o rastlinolekárskej starostlivosti a o zmene a doplnení niektorých zákonov . Vládny návrh ste dostali pred prvým čítaním ako tlač 211 a spoločnú správu výborov máte ako tlač 211a. Opäť prosím pána ministra pôdohospodárstva, pána Jureňu, aby vládny návrh zákona odôvodnil. Nech sa páči, pán minister.
Laššáková, Jana, podpredsedníčka NR SR (2013-09-18):
Chce zaujať k rozprave stanovisko pán spravodajca? Nech sa páči, pán poslanec Brocka, máte slovo.
Zemanová, Anna, poslankyňa NR SR (2016-06-16):
Ďakujem pekne. Stotožňujem sa s tým, čo povedali aj kolegovia do rozpravy k pripomienke na moju rozpravu. Áno, ja chcem tiež vyzvať pracovníkov, ktorí kontrolujú, aby sa nebáli, pretože aj oni tu žijú, aj oni tu majú svoje deti a dopadov na životné prostredie týchto obrovských výrubov sme svedkami všetci tí, ktorí ideme do lesa. A opätovne apelujem na pani ministerku, že je to práve ona, ktorá môže dať pokyn Lesom Slovenskej republiky, ktoré vo väčšine sú práve tými, čo ťažia toto drevo, aby sa prehodnotil Program starostlivosti o les a prehodnotila sa aj výška ťažby a údržba lesných porastov. Ďakujem.
B. Bugár, podpredseda NR SR: (2006-03-16):
(Hlasovanie.) Prítomných 128, za 116, proti 7, zdržali sa 3, nehlasovali 2. Konštatujem, že návrhy zo spoločnej správy sme schválili.
Laššáková, Jana, podpredsedníčka NR SR (2013-07-02):
S reakciou pán poslanec Kaník. Nie. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Áno. Nech sa páči, máte slovo.
Grendel, Gábor, podpredseda NR SR (2022-03-16):
S reakciou na faktické poznámky ešte pán poslanec Ledecký.
Bugár, Béla, podpredseda NR SR (2017-06-19):
Pán poslanec Dostál, nech sa páči, môžte vystúpiť v rozprave ako posledný písomne prihlásený.